Patinas

Patinas – gyvūno lytis, kuri gamina gametą (lytinę ląstelę), vadinamą spermatozoidu. Ji susilieja su didesne patelės gaminama gameta – kiaušialąste – apvaisinimo metu. Spermiu (spermatozoidu) vadinama mažesnė gameta heterogaminėje dauginimosi sistemoje, o didesnes gametas - kiaušinėlius - gamina moteriškos lyties organizmai - patelės. Patinas negali daugintis lytiškai, neturėdamas prieigos bent prie vienos patelės kiaušialąstės, tačiau kai kurie organizmai gali daugintis ir lytiškai, ir nelytiškai.

Skirtingose organizmų grupėse lytį nulemia skirtingi veiksniai, kas gali rodyti tai, kad dvi lytys, vykstant evoliucijai, šiose grupėse susiformavo nepriklausomai. Lytį gali nulemti genetiniai mechanizmai arba aplinkos veiksniai.

Daugumai žinduolių būdinga XY lyties lėmimo sistema. Dauguma žinduolių patinų, įskaitant žmones, turi Y chromosomą, kuri lemia didesnį testosterono kiekį ir vyrų reprodukcinių organų vystymąsi. Paukščiams ir daliai vabzdžių būdinga ZW lyties lėmimo sistema - dvi Z chromosomas turi patinai, o Z ir W chromosomas - patelės. Plėviasparnių patinai yra haploidiniai, o patelės diploidinės.

Lytį gali nulemti aplinkos veiksniai, pavyzdžiui, krokodilų lytį lemia kiaušinių temperatūra jauniklių vystymosi metu. Kai kurie gali keisti lytį gyvenimo eigoje priklausomai nuo įvairių aplinkybių, pavyzdžiui, pritrūkus priešingos lyties individų.

Žmonių atveju žodis „vyras“ taip pat gali būti vartojamas kalbant apie socialinę lytį – lyties vaidmenį ar lytinę tapatybę.

 Išnašos 

Kategorija:Zoologija